APROBACIÓN DEFINITIVA DE ORDENANZAS FISCAIS
ADMINISTRACIÓN LOCAL — Municipal — Forcarei (Ordenanzas e Regulamentos, 30/12/2020)

Polo Pleno do Concello de Forcarei, en sesión celebrada o día 29 de decembro de 2020, aprobouse definitivamente a modificación das ordenanzas fiscais que se fai constar de seguido, polo que procede a publicarse o texto íntegro das mesmas, en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a efectos da súa entrada en vigor: No uso das facultades concedidas polos artigos 133.2 e 142 da Constitución, polo artigo 106 da Lei 7/85, de 2 de abril, reguladora das bases do réxime local, e de acordo co establecido nos artigos 57 e 20.4 letra s) do R. D. lexislativo 2 / 2004 de 5 de marzo e de conformidade co disposto nos artigos 15 a 19 do mesmo texto legal e demais disposicións legais reguladoras de residuos, o Concello de Forcarei acorda a imposición e ordenación da taxa por servicios de recollida de residuos sólidos urbanos, tratamento e eliminación dos mesmos, monda de pozos negros e limpeza en rúas particulares.1. Constitúe o feito impoñible da taxa a prestación do servizo de recepción obrigatoria da recollida de lixo domiciliaria e residuos sólidos urbanos de vivendas, aloxamento e locais de establecementos onde se exercesen actividades industriais, comerciais, profesionais, artísticas e de servizos. Este servizo, que ten a consideración de esencial para a vida social dos cidadáns, é de carácter xeral e de recepción e uso obrigatorio, para calquera vivenda, local ou/ e establecemento que estea situado nos sitios onde se preste efectivamente o servizo, así que a non utilización do servizo non exime a obriga de contribuír. Non estarán suxeitos á taxa os inmobles declarados ruinosos ou que teñan a condición de soar ou terreo.2. A tal efecto considérase lixo domiciliario e residuos sólidos urbanos os restos e desperdicios de alimentación, o detritus procedentes da limpeza normal de locais vivendas, e exclúe de tal concepto os residuos de tipo industrial, escombros de obras, detritus humanos, materiais contaminados, corrosivos, perigosos ou que a súa recollida ou vertido esixa a adopción de medidas especiais hixiénicas, profilácticas ou de seguridade. Cando un ben inmoble se destine conxuntamente a vivenda e ao exercicio dunha actividade económica, a taxa xerase e existe a obriga de contribuír conforme aos dous feitos impoñibles de forma separada aínda cando se refiran ao mesmo obrigado tributario, ao gravarse a prestación dun servizo que se orixina por dous supostos diferenciados: o uso do inmoble como vivenda habitual e o desempeño dunha actividade económica, agás, que se trate dunha actividade profesional que non se exerza nun local diferenciado. Neste caso tributarase pola cota de actividade profesional. Aos efectos de disposto nesta ordenanza, considerase local diferenciado aquela estancia, construción, instalación, recinto ou espazo con acceso ou accesos directos do público e/ou do persoal empregado dende dende a vía pública. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei Xeral Tributaria, que ocupen ou utilicen as vivendas e locais ubicados nos lugares, prazas ou vías públicas nas que se preste o servizo, xa sexa a título de propietario ou de usufrutuario, habitacionista, arrendatario ou incluso de precario. Terán a consideración de suxeito pasivo substituto do contribuínte o propietario das vivendas ou locais, que poderán repercutir no seu caso, as cotas satisfeitas sobre os usuarios de aquelas, beneficiarios do servizo. Responderán solidariamente das obrigacións tributarias do suxeito pasivo as persoas físicas e xurídicas determinadas como tales na Lei Xeral Tributaria. A derivación de responsabilidade requirirá que, previa audiencia do interesado, se dite o correspondente acto administrativo, nos termos establecidos na Lei Xeral Tributaria. A cota desta taxa será a que figura no anexo desta ordenanza. a) Só se admitirán os beneficios que veñan establecidos nas normas con rango de lei ou deriven de tratados ou acordos internacionais. Estarán exentos desta taxa os contribuíntes beneficiarios da Renda de Inserción Social de Galicia (RISGA), do Ingreso Vital e de Pensións Non Contributivas (PNC), para o domicilio no que residan, sempre e cando os mencionados ingresos sexan o único sustento do domicilio familiar. Para gozar desta derradeira exención, o interesado debera solicitala previamente, acreditar o cumprimento das condición que motivan o seu outorgamento e a solicitude deberá ser informada polos Servizos Sociais do Concello. Esta exención quedará sen efecto cando desaparezan as circunstancias sociais persoais que a motivaron. Debido á situación xerada pola pandemia do Covid 19, durante o exercicio de 2021, así como en exercicios vindeiros en caso de que continúen os efectos da dita pandemia, ou surgan outras de similares características, a exención desta taxa, que será de carácter rogado, poderá ampliarse familias numerosas, persoas maiores de 65 anos que vivan solos/as, familias monoparentais e desempregados de longa duración, determinando o Concello, a través do seu Departamento de Servizos Sociais, os requisitos esixibles aos solicitantes. a) Cando se trate de servicios periódicos a taxa devengase, e nace a obriga de contribuír, dende o momento no que se inicia a prestación do servizo, que tendo en conta a natureza do servizo de recepción obrigatoria, será cando o servizo municipal de recollida estea establecido e en funcionamento. O período impositivo coincidirá co ano natural, salvo nos casos de novas altas, que serán de aplicación a partir do mes seguinte ao da solicitude de alta. En caso de baixa, que deberá ser debidamente xustificada, será de aplicación a partir do mes seguinte ao da resolución da solicitude. b) Cando se trate de servicios non periódicos percíbese a taxa, e nace a obriga de contribuír, desde e mesmo mes no que se presente a solicitude de prestación do servicio ou actividade. a) Cando se trate de servicios periódicos: Practicarase a liquidación única anual ou coa periodicidade que figuran nas normas de xestión da presente ordenanza. b) Cando se trate de servicios non periódicos: - Cando se trate de servicios ou actividades cunha liquidación que se poida cuantificar no momento de presenta-la solicitude de prestación, liquidarase nese mesmo momento ou no momento posterior, pero sempre antes de presta-lo servicio ou de realiza-la actividade. - Cando se trate de servicios ou actividades cunha liquidación que non se poida cuantificar no momento de presenta-la solicitude da prestación do servicio ou da realización da actividade, practicarase a liquidación unha vez prestado o servicio ou realizada a actividade. - Se se realiza a prestación do servicio ou a actividade sen mediar solicitude, liquidarase e notificarase a taxa tan pronto se detecte esta situación, esixíndose o ingreso nos prazos previstos no Regulamento xeral de recadación para a liquidación de contraído previo, sen prexuízo de abri-lo oportuno expediente sancionador por infracción tributaria. O pagamento desta taxa realizarase: - Cando se trate de liquidacións cunha cuantificación que se poida efectuar antes de presta-lo servicio ou de levar a cabo a actividade, realizarase o ingreso antes da prestación do servicio ou realización da actividade na Tesourería municipal a través das entidades financeiras que se sinalen na liquidación. - Cando se trate de liquidacións cunha cuantificación que non se poida efectuar con anterioridade á prestación do servicio ou realización da actividade, farase o ingreso nos prazos e lugares que se sinalen na liquidación. - Cando se trate de liquidacións periódicas, nos prazos e nos lugares que se sinalen no edicto de exposición ó público. Nesta materia estarase ó disposto na Lei xeral tributaria vixente e súa normativa de desenvolvemento. - A taxa poderáse esixir nunha sola cota anual ou fraccionala por trimestres ou semestres, según se determine polo órgano competente para a aprobación dos padróns, segundo as necesidades do Concello - As persoas ou entidades interesadas na prestación dos servicios que se citan no artigo segundo desta ordenanza, deberán presentar solicitude por escrito na que se detalle o lugar para o que se solicita e os demais requisitos que esixa o concello. - Unha vez autorizada a prestación do servicio entenderase prorrogado mentres non se presente a declaración de baixa polo interesado, a non ser que se trate de servicios non periódicos. - En caso de que proceda a baixa na obriga de contribuir, por cambio de propietario ou declaración de ruína do inmoble, os suxeitos pasivos substitutos do contribuínte formularán as declaracións de baixa/alta ou modificación do dito suxeiro pasivo no padrón da taxa e surtirá efectos no período natural seguinte ó da súa presentación, podendo, no seu caso, prorratearse por meses. A non presentación da baixa determinará a obriga de continuar aboando a taxa. As disposicións desta ordenanza que reproduzan aspectos da lexislación vixente e normas legais de aplicación e aqueles que fagan remisión a preceptos legais, entenderanse automaticamente modificados e/ou substituídos, no momento en que se produza a modificación dos mesmos. Debido á situación xerada pola pandemia do Covid 19, durante o exercicio de 2021, así como en exercicios vindeiros en caso de que continúen os efectos da dita pandemia, ou surgan outras de similares características, estarán exentos/as do abono da presente taxa as PEMES e autónomos/as que resulten afectados/as e tributen polos seguintes epígrafes de tarifa: a) NOS NÚCLEOS URBANOS a.2.2) – Restaurantes, bares, e outros establecementos de hostalería e similares a.2.3) – Salóns de peiteado, barberías, xastres, modistas, talleres de reparación de todo tipo e ferreterías a.2.4) Xestorías a.2.5) Restantes locais comerciais b) NO RURAL b.2) – Locais comerciais e establecementos de hostalería b.3) – Talleres de todo tipo Debido á situación xerada pola pandemia do Covid 19, durante o exercicio de 2021, así como en exercicios vindeiros en caso de que continúen os efectos da dita pandemia, ou surgan outras de similares características a exención desta taxa será de carácter rogado, e o Concello regulará os requisitos esixibles aos solicitantes, para os epígrafes non contemplados na disposición adicional segunda. A presente ordenanza fiscal, aprobada polo Pleno da Corporación na sesión que tivo lugar en data 29/12/2020, entrará en vigor o 01/01/2021. De conformidade co establecido no artigo 59 punto 1 e 92 do R. D. lexislativo 2/2004 de 5 de marzo que aproba o texto refundido da Lei de facendas locais, o Imposto sobre vehículos de tracción mecánica é un tributo de imposición obrigatoria que se esixirá de acordo coas disposicións da citada Lei, contidas especialmente entre os Artigos 92 a 100 do mesmo texto legal e as disposicións desta Ordenanza fiscal.1. O Imposto sobre vehículos de tracción mecánica é un tributo directo, que grava a titularidade dos vehículos desta natureza aptos para circular pola vías públicas, calquera que sexa a súa clase ou categoría.2. Considéranse vehículos aptos para circular polas vías públicas os que foran matriculados nos rexistros públicos correspondentes e mentres no causaren baixa. Tamén serán considerados aptos a estes efectos os que teñan permisos temporais e matrículas turísticas.3. No están suxeitos ao imposto: -Os vehículos que send o dados de baixa nos rexistros públicos por antigüidade puideranser autorizados para circular con carácter excepcional con motivo de mostras, certames ou carreiras limitadas aos vehículos desta natureza. -Os remolques e semiremolques arrastrados por vehículos de tracción mecánica cando a súa carga útil non sexa superior aos 750 kg.1. Son suxeitos pasivos deste imposto as persoas físicas ou xurídicas e as entidades as que se refire o artigo 35.4 da Lei xeral tributaria a nome dos cales conste o vehículo no permiso de circulación.2. Os obrigados tributarios que non residan en España teñen a obriga de nomear un representante legal con domicilio no territorio español que deberán comunicar ao Concello antes do primeiro deveño do imposto posterior a alta no rexistro de contribuíntes. Os supostos de sucesión e responsabilidade serán esixidos conforme as normas establecidas na Lei xeral tributaria e demais normas de directa aplicación.1. Constituirán supostos de exención os establecidos como de concesión obrigatoria no artigo 93 do R. D. Lexislativo 2 / 2004, de 5 de marzo 2. Para poder obte-las exencións a que se refiren os parágrafos e) e g) do apartado 1 do artigo 93 R. D. lexislativo 2/2004, de 5 de marzo, os interesados deberán insta-la súa concesión indicando as características do vehículo, a súa matrícula e a causa do beneficio e acreditar, presentando a documentación na que consten a realidade do alegado.3. Xunto coa petición de exención regulada no parágrafos e) do apartado 1 do artigo 93 do R. D. lexislativo 2 / 2004, de 5 de marzo os interesados deberán achegar a seguinte documentación: -Certificado do grao de minusvalía expedido polo órgano competente acreditando unha minusvalía legal igual ou superior ao 33 % Terán a consideración de persoas con minusvalía quen teñan esta condición legal en grao igual ou superior ao 33%. Tamén se considerarán afectados por unha minusvalía en grao igual ou superior ao 33% os pensionistas da Seguridade Social que teñan recoñecida unha pensión de incapacidade permanente no grao t otal, absoluta ou gran invalidez e os pensionistas de clases pasivas que teñan recoñecida unha pensión de xubilación ou de retiro por incapacidade permanente para o servizo ou inutilidade, ao abeiro da Lei 51/2003, de 2 de decembro, de igualdade de oportunidades, non discriminación e accesibilidade universal de persoas con discapacidade. -Permiso de condución (anverso e reverso) do minusválido ou do condutor habitual -Permiso de circulación a nome do minusválido -Póliza do seguro do vehículo e xustificante de pago do mesmo. -Ficha técnica do vehículo -Declaración ou manifestación do uso exclusivo do vehículo para o transporte do beneficiario da exención. -Fotocopia do DNI do minusválido e do condutor habitual do vehículo. Para a xustificación do destino do vehículo para o uso da persoa con minusvalía deberán cumprirse os seguintes requisitos: A. No caso da condución do vehículo polo propio minusválido: -Na póliza do seguro deberá constar como único condutor o propietario do vehículo. -Declaración ou manifestación de uso exclusivo debidamente asinada B. No caso da condución do vehículo por terceiras persoas para o transporte do minusválido -Na póliza do seguro deberá constar como condutor unha persoa distinta ao propietario do vehículo -Declaración ou manifestación de uso exclusivo debidamente asinada 4. A falsidade ou inexactitude da declaración ou manifestación a que se fai referencia no punto 3 anterior, constituirá infracción grave, de conformidade co previsto no artigo 194 da Lei xeral tributaria, polo que dará orixe ao correspondente expediente sancionador nos termos establecidos legalmente 5. As exencións que no seu caso se concedan en calquera dos anteriores apartados, non serán aplicables ós suxeitos pasivos beneficiarios das mesmas por máis dun vehículo simultaneamente.6. Xunto coa petición de exención regulada no parágrafo g) do apartado 1 do artigo 93 do R. D. Lexislativo 2/ 2004, de 5 de marzo, os interesados deberán achegar a seguinte documentación: - Ficha técnica do vehículo. -Cartilla agrícola do vehículo 7. A notificación na que se resolva a concesión da exención servirá de documento acreditativo da súa existencia. De acordo co establecido no artigo 95 punto 6 do R. D. lexislativo 2/2004, de 5 de marzo se establecen as seguintes bonificacións: 1. Establécese unha bonificación do 100 % da cota do Imposto para os vehículos cualificados como históricos polo órgano competente, con arranxo ao disposto no Real Decreto 1247/1995, de 14 de xullo, polo que se aproba o regulamento de vehículos históricos, e sempre que figuren así matriculados no rexistro da Xefatura Provincial de Tráfico. Esta bonificación ten o carácter rogado e concederase, no seu caso, expresamente aos suxeitos pasivos que o soliciten, debendo aportar coa solicitude o permiso de circulación do vehículo onde se acredite que o vehículo figura matriculado como histórico 2. Unha bonificación do 100% para os vehículos que teñan unha antigüidade mínima de vinte e cinco anos, contados a partir da data da súa fabricación ou, se esta non se coñecera, tomando como tal a de súa primeira matriculación ou, no seu defecto, a data no que o correspondente tipo o variante se deixou de fabricar. Esta bonificación ten o carácter rogado e concederase, no seu caso, expresamente aos suxeitos pasivos que o soliciten, debendo aportar coa solicitude o permiso de circulación do vehículo 3. Os vehículos que non utilicen carburantes fósiles gozarán dunha bonificación do 75% da cota incrementada do imposto. Esta bonificación terá carácter rogado e concederase, no seu caso, expresamente, a suxeitos pasivos que o soliciten, debendo aportar coa solicitude a ficha técnica do vehículo que acredite o tipo de combustible utilizado.4. Os vehículos que utilicen carburantes mixtos (fósiles e eléctricos) gozarán dunha bonificación do 50% da cota incrementada do imposto. Esta bonificación terá carácter rogado e concederase, no seu caso, expresamente, a suxeitos pasivos que o soliciten, debendo aportar coa solicitude a ficha técnica do vehículo que acredite o tipo de combustible utilizado.5. As bonificacións anteriores non se poderán acumular ou simultanear. De conformidade co artigo 95 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o Concello de Forcarei aplica un coeficiente de 1,1 e polo tanto fixa as seguintes tarifas anuais: A potencia fiscal expresada en cabalos fiscais estableces de conformidade co disposto no anexo V do Regulamento xeral de Vehículos RD2.822/1998, de 23 de decembro, salvo disposición legal en contra para a determinación das diversas clases de vehículos se estará ao que dispoña o Regulamento xeral de vehículos.1. Cando se trate de vehículos de alta por primeira vez por seren de nova matriculación ou reforma dos mesmos, sempre que altere a súa clasificación a efectos deste imposto, o imposto ingresarase polo sistema de autoliquidación practicada polo interesado e tecnicamente asistido polos servizos municipais.2. Os titulares dos vehículos, cando comuniquen á Xefatura Xefatura Provincial de Tráfico a transferencia, o cambio de domicilio que conste no permiso de circulación do vehículo, ou a baixa de ditos vehículos, deberán acreditar previamente ante a referida Xefatura Provincial o pago do imposto.3. Non será necesaria a notificación expresa das modificacións reflectidas na matrícula anual do imposto, cando estas proveñan de declaracións, documentos ou impresos presentados polo obrigado tributario ou o seu representante, agás que se modificara o consignado nos mesmos.4. En todo caso, a rúbrica xenérica de tractores a que se refire o epígrafe 4 das tarifas comprende aos tracto- camións de obras e servizos.5. Para resolve-las dúbidas de cualificación que puideran plantexarse, utilizaranse subsidiariamente as seguintes normas: Os vehículos derivados de turismos e os vehículos mixtos adaptables non definidos no RD 2822/1998, pero non mencionados nas tarifas expresamente, tributarán da seguinte maneira: • Vehículos destinados a carga: tributan como camións en función da súa carga útil. • Vehículos destinados ó transporte de persoas, trala correspondente adaptación: tributa como turismo. • Ambos destinos simultaneamente: cando ten máis da metade dos asentos que potencialmente pode levar segundo a súa estrutura, tributa como turismo. No caso contrario, tributa como camión. • Si o espazo destinado á carga se substitúe integramente, de maneira provisional, por asentos para o transporte de persoas, tributa como camión. Se esta modificación se fai con carácter permanente, tributa en concepto de vehículo turismo. En ningún dos casos se pode cualificar como autobús, xa que pola súa propia estrutura non se pode exceder de nove prazas de capacidade, incluído o condutor. • Os motocarros terán a consideración, ós efectos deste imposto, de motocicletas e, polo tanto, tributarán pola capacidade da súa cilindrada. • No caso dos vehículos articulados tributarán simultaneamente e por separado o que leve a potencia de arrastre e os remolques ou semirremolques arrastrados. • No caso de remolque e semirremolques que pola súa capacidade non veñan obrigados a ser matriculados, consideraranse como aptos para a circulación dende o momento que se expedira a certificación correspondente polo organismo competente ou, no seu caso, cando realmente estean en circulación. • As máquinas propulsadas que poidan circular polas vías públicas sen ser transportadas ou arrastradas por outros vehículos de tracción mecánica tributarán polas 2 tarifas correspondentes ós tractores • As autocaravanas tributarán como camións.1. O período impositivo coincide co ano natural, excepto no caso da primeira adquisición do vehículo, que comezará o día en que esta se produza.2. O imposto se deveña o primeiro día do período impositivo.3. No caso de baixa definitiva ou baixa temporal por roubo do vehículo a cota tributaria se prorrateará por trimestres naturais correspondendo ao suxeito pasivo o pagamento da cota dende o 1 de xaneiro ata o trimestre no que se produza a baixa no rexistro de Tráfico, este trimestre último incluído. Si o suxeito pasivo tiña satisfeito a cota tributaria e con posterioridade se produce a baixa, poderá solicitar a devolución polo prorrateo correspondente 4. No caso de vehículos xa matriculados ou declarados aptos para a súa circulación, o pagamento do imposto farase polo sistema de padrón anual, no que constarán todos os vehículos suxeitos ao imposto. O padrón anual notificarase de modo colectivo mediante publicación de anuncio no Boletín Oficial da Provincia de conformidade co artigo 102.3 da Lei 58/2003 de 17 de decembro, Xeral Tributaria.1. Os xestores administrativos poderán actuar como colaboradores sociais do Concello de acordo co establecido no artigo 92 da Lei xeral tributaria.2. O contido da dita colaboración poderá consistir tanto na presentación telemática de declaracións, comunicacións e outros documentos tributarios, como na asistencia na realización de declaracións nos supostos de alta, baixa, transferencia e cambio de domicilio do titular.3. Para a efectividade da colaboración fará falta a aprobación do correspondente convenio. As disposicións desta ordenanza que reproduzan aspectos da lexislación vixente e normas legais de aplicación e aqueles que fagan remisión a preceptos legais, entenderase automaticamente modificados e/ou substituídos, no momento en que se produza a modificación dos mesmos. Os beneficios que se poidan conceder de acordo co previsto nesta Ordenanza, así como naquela á que sustitue, e que poidan estenderse a exercicios futuros diferentes aos da súa concesión, manterán a súa vixencia para os ditos exercicios sempre e cando se prevea a súa concesión na correspondente Ordenanza Fiscal do ano en cuestión e requirirá en todo caso, que o suxeito pasivo reúna todos os requisitos para o seu recoñecemento se establecen na Ordenanza. A presente ordenanza fiscal, aprobada polo Pleno da Corporación na sesión que tivo lugar en data 29/12/2020, entrará en vigor o 01/01/2021.” DOCUMENTO ASINADO ELECTRONICAMENTE SEGUNDO VOS DATOS QUE FIGURAN NA MARXE